"3.6. U DZHIA SIA, SITERIOTHAIPHI, LUVHENGELA MBILUNI NA KHETHULULO 3.6.1 Ṱhalutshedzo dza U dzhia sia, Siteriothaiphi, Luvhengelambiluni naTshiṱalula U dzhia sia – kuvhonele kwau kwa uri tshithu ndi tshavhuḓi kana a si tshavhuḓi ku u ṱuṱuwedzaho kha u shuma natsho; murango wa u humbula, ita nyito, kana u nyanyuwa nga maitele makene ho ḓisendeka nga kuvhonele kwau, aidioḽodzhi kuhumbulelele na kupfesesele kwau. U dzhia sia ndi theme ḽi shumiswaho kha u ṱalusa nḓowelo kana dzangalelo kha kuvhonele, aidilodzhi kana mvelelo nkene, zwihuluhulu arali nḓowelo i tshi dzhenelelana na vhukoni ha u sa konḓelela, u sa vha na luvhengela mbiluni, u sa dzhia sia. U sedza zwithu nga iṱo ḽithihi – kuvhonele ku sa shanduki (kanzhi ku dzhiaho sia) nga ha lushaka lukene lwa muthu (tsumbo, mufumakadzi, mubvannḓa, lushaka lukene lwa tshigwada), mulayo u sa shanduki (kanzhi u dzhiaho sia,) kuvhonele nga ha mushumo une muthu mukene a lavhelelwa u ita, lutendo, tshifanyiso, ngoho yo shandeaho zwi ṋaṋiswaho nga ha muthu kana tshigwada – nyangaredzo i tendaho kana i sa tendi phambano ṱhukhu nga ha muthu kana tshigwada tsha zwa matshilisano. U sedza zwithu nga iṱo ḽithihi hu ḓisendeka nga zwifanyiso kha media nnzhi, kana u duma ho pfukiselwaho nga vhabebi, thanga, na miṅwe miraḓo ya tshitshavha. U sedza zwithu nga iṱo ḽithihi ndi mihumbulo yo fhaṱelaho i fhaṱaho zwiṱaluli zwikene kha miraḓo yoṱhe ya kiḽasi kana sethe. Ḽitheme kanzhi ḽi shumiswa ḽi na khonothesheni i si yavhuḓi musi ḽi tshi amba mahumbulelwa o leludzeswaho, o ṋaṋisedzwaho kana a nyadziseaho. Arali ni tshi humbula uri vhanna vha vha Asia vhoṱhe vho naka, kana vhatshena vhoṱhe a vha koni u tshina/dzhaiva, hezwi ndi Siteriothaiphi/U sedza zwithu nga iṱo ḽithihi. Hone arali na nga thola MuAsia kha mushumo une Murema a vha na ndalukano dzi fanaho na dza MuAsia nga nṱhani ha uri na humbula uri MuAsai u khwiṋe, ni na siteriothaiphi. Luvhengela mbiluni/Prejudice – u sa konḓelela kana u dzula wo haṱula nga ha muthu, tshigwada, muhumbulo kana tshiitisi zwo ḓisendeka kha nyangaredzo yo khakheaho nahone i sa tendeliho kuṅwe kuhumbulele; kuvhonele kwo dzudzanyiwaho, kanzhi ku sa takadzi, zwo ḓisendekaho kha nḓivho ṱhukhu, vhuḓipfi vhu si na tshi vha ṱuṱuwedzaho, kana siteriothaiphi/u sedza zwithu nga iṱo ḽithihi hu so ngo teaho. Zwi amba u vha na kuvhonele nga ha muṅwe muthu kana tshiṅwe tshithu zwi so ngo ḓisendeka nga mbuno. Luvhengelambiluni lu nga vha nga ha zwithu zwinzhi zwo fhambanaho; tsumbo, vhurereli, murafho, lushaka, muvhala, mbeu, luambo, vhuholefhali, vhukale, vhubvo, ḓivhazwakale, vhudzulo. Luvhengelambiluni/U dzula wo haṱula hu nga vha huvhuya kana huvhi. Tshiṱalula – U shumisa maanḓa u shandula luvhengela mbiluni lwa vha nyito. Nyito/zwi itwaho nga miraḓo ya tshigwada tshi re na maanḓa zwi re na masiandaitwa a si avhuḓi kha miraḓo ya tshigwada tshi si na maanḓa. Ndi maitele ane a fara vhathu nga nḓila i sa fani nga nṱhani ha u vha muraḓo wa tshigwada tshikene. Maitele a tshiṱalula, a fhambanaho u bva kha vhukhakhi vhuṱuku u ya kha vhugevhenga, kanzhi a thoma kha siteriothaiphi na luvhengelambiluni. Tshaka nnzhi dza tshiṱalula a dziho mulayoni. 3.6.2 Mbonalo dza bayasi/u dzhia sia  U dzhia sia hu hoṱhehoṱhe, nahone a hu na a si na bayasi/u dzhia sia 36 GAIDI YA U ḒIGUDISA YAKUSHUMISELE KWO KHETHEAHO KWA LUAMBO (KKL) | TSHIVENḒA"